Ο **Δημήτρης Μάνος** (Τρίκαλα Ημαθίας, 16 Σεπτεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Α.Ο. Χανιά.

Σταδιοδρομία σε συλλόγους
-------------------------

### Βέροια

Ο Μάνος ξεκίνησε την επαγγελματική του σταδιοδρομία στη Βέροια. Υπέγραψε το πρώτο του επαγγελματικό συμβόλαιο στις 22 Ιουνίου 2012, με λήξη στις 30 Ιουνίου 2017. Έκανε το ντεμπούτο του στην εκτός έδρας ήττα με 3-0 από τον Ολυμπιακό στις 6 Ιανουαρίου 2013. 

Στις 7 Οκτωβρίου 2014, κλήθηκε από τον Κώστα Τσάνα, τον προπονητή της Εθνικής Ελπίδων, για να συμμετάσχει στις προπονήσεις της ομάδας.

Ο Μάνος επέστρεψε στη Βέροια στις 20 Ιανουαρίου 2016, ύστερα από δανεισμό έξι μηνών στον Εργοτέλη. Αποδεσμεύτηκε από τον μακεδονικό σύλλογο στις 2 Ιουλίου 2016.

#### Εργοτέλης (δανεισμός)

Στις 31 Αυγούστου 2015, μετακινήθηκε, ως δανεικός, για μία σεζόν στον Εργοτέλη. Έκανε το ντεμπούτο του με την ομάδα στον πρώτο γύρο της Φούτμπολ Λιγκ 2015-16 σε έναν εντός έδρας αγώνα εναντίον της ομάδας AO Χανίων. Σημείωσε το πρώτο του γκολ στη δεύτερη εμφάνισή του για τον σύλλογο, στον επόμενο αγώνα του, εναντίον του Αχαρναϊκού στο Μενίδι, σκοράροντας στο 88ο λεπτό και βοηθώντας έτσι την ομάδα του να πετύχει την πρώτη νίκη στη διοργάνωση. Αποδεσμεύτηκε από την κρητική ομάδα πριν τελειώσει η διάρκεια του δανεισμού του, καθώς ο σύλλογος ανακοίνωσε τον Ιανουάριο του 2016 την απόσυρσή της από τις επαγγελματικές κατηγορίες. Ολοκλήρωσε το δανεισμό του ως κορυφαίος σκόρερ του Εργοτέλη εκείνη τη στιγμή, έχοντας αγωνιστεί σε 18 αγώνες και σκοράροντας 6 γκολ. Παρά το ενδιαφέρον από ομάδες της Φούτμπολ Λιγκ, δεν είχε το δικαίωμα να αγωνιστεί σε άλλη ομάδα, καθώς είχε ήδη μία συμμετοχή με τη Βέροια στην αρχή της σεζόν. Ως αποτέλεσμα, επέστρεψε στη Βέροια και αγωνίστηκε με αυτή ως το τέλος της σεζόν.

### ΟΦΗ

Στις 1 Ιουλίου 2016, ο Μάνος υπέγραψε συμβόλαιο με την ομάδα του ΟΦΗ. Στις 19 Δεκεμβρίου 2016 σημείωσε το πρώτο του γκολ στη νίκη με 2-1 επί της Καλλιθέας. Στις 12 Μαρτίου 2017 σκόραρε στην εκτός έδρας νίκη με 3-0 επί του Πάνελευσινιακού. Στις 26 Μαρτίου 2017 το γκολ του έδωσε μια σημαντική νίκη με 1-0 επί της Καλλιθέας.  Ολοκλήρωσε τη σεζόν 2016-17 με 10 γκολ και 5 ασίστ. Ξεκίνησε τη σεζόν 2017-18 ως αλλαγή για το βασικό επιθετικό της ομάδας, Νίκο Κουσκουνά. Μετά την αποχώρηση του Κουσκούνα, έγινε ο βασικός επιθετικός και είχε άμεσο αντίκτυπο στην απόδοσή του, σημειώνοντας 10 γκολ σε 8 αγώνες. Στις 17 Φεβρουαρίου 2018 σκόραρε στην εκτός έδρας νίκη με 3-0 εναντίον της Σπάρτης, γκολ το οποίο ανέβασε την ομάδα στη δεύτερη θέση της βαθμολογίας, στη μάχη για τον προβιβασμό. Στις 3 Μαρτίου 2018 σημείωσε το μοναδικό γκολ της αναμέτρησης στην νίκη εναντίον της Αναγέννησης Καρδίτσας.

Ο 24χρονος τότε είχε κάνει μερικές φανταστικές εμφανίσεις μέχρι τότε, σημειώνοντας 15 γκολ και δίνοντας 6 ασίστ και κατά συνέπεια είχε προσελκύσει το ενδιαφέρον ομάδων. Δύο από τις ομάδες που δήλωσαν ότι ενδιαφέρονται για την υπογραφή του, ήταν ο Ολυμπιακός, ο οποίος τον παρακολουθούσε για αρκετό καιρό και ο Παναθηναϊκός που χρειαζόταν έναν παίκτη σε αυτή τη θέση, ύστερα από τους πολλούς τραυματισμούς των επιθετικών του. Τα δημοσιεύματα ανέφεραν ότι οι "πράσινοι" προσέφεραν στον ΟΦΗ 100.000 ευρώ για να υπογράψουν τον Μάνο στην αρχή της μεταγραφικής περιόδου. Επίσης, στο «κυνήγι» του ήταν ο ΠΑΣ Γιαννίνα και η Ξάνθη. Μόλις μια μέρα μετά τις φήμες, ο Μάνος σκόραρε στην νίκη με 3-1 εναντίον της Καλλιθέας και η διοίκηση του ΟΦΗ εξέφρασε την επιθυμία της να παρατείνει το συμβόλαιό του. Στις 31 Μαρτίου 2018 άνοιξε το σκορ με πέναλτι και σημείωσε ακόμα ένα γκολ καθώς ο σύλλογος του έκανε ακόμη ένα τεράστιο βήμα προς την άνοδο στη Superleague, νικώντας με 3-0 την άμεση ανταγωνίστρια, Παναχαϊκή. Στις 26 Απριλίου 2018 σημείωσε το πρώτο χατ τρικ της σταδιοδρομίας του και αποβλήθηκε, στην εμφατική νίκη με 7-0 εναντίον του Παναιγιάλειου, θέτοντας ένα νέο ρεκόρ για τον ΟΦΗ, για τα περισσότερα γκολ που σημείωσε παίχτης σε μία σεζόν για την κρητική ομάδα. Το ρεκόρ κατείχε ο Κοσταρικανός επιθετικός Ρόναλντ Γκόμεζ, ο οποίος σημείωσε 19 γκολ τη σεζόν 1999-00. Στις 5 Μαΐου 2018, σκόραρε εναντίον του Απόλλωνα Λάρισας σε μία εμφατική εντός έδρας νίκη με 4-0.

### Ολυμπιακός

Τον Απρίλιο του 2018, ο ΟΦΗ έλαβε 200.000 ευρώ για τη μετακίνηση του στον Ολυμπιακό. Στις 27 Σεπτεμβρίου 2018, στο ντεμπούτο του με τον σύλλογο, ήταν ο μοναδικός σκόρερ, με κεφαλιά, στην εντός έδρας νίκη επί του Λεβαδειακού για το Κύπελλο. Στις 29 Οκτωβρίου του 2018, ύστερα από σουτ του Λάζαρου Χριστοδουλόπουλου, η μπάλα βρέθηκε τυχαία στη πορεία του νεαρού επιθετικού, ο οποίος σκόραρε και έδωσε τη δυνατότητα στον σύλλογό του πάρει την εντός έδρας νίκη με 1-0 εναντίον του ουραγού Απόλλωνα Σμύρνης.

#### ΠΑΣ Γιάννινα (δανεισμός)

Στις 16 Ιανουαρίου 2019, ανακοινώθηκε ο δανεισμός του Μάνου μέχρι το τέλος της σεζόν 2018-19 στον ΠΑΣ Γιάννινα. Στο διάστημα του δανεισμού του είχε συνολικά 15 συμμετοχές, σκοράροντας 3 γκολ.

#### ΟΦΗ (δανεισμός)

Στις 2 Ιουλίου 2019, ο ΟΦΗ ανακοίνωσε την απόκτηση του Μάνου, με μονοετές δανεισμό.

#### Άρης

Στις 12 Αυγούστου 2020, ο Άρης ανακοίνωσε την απόκτηση του Μάνου, με διετές συμβόλαιο.

Στατιστικά σταδιοδρομίας
------------------------

*Έως τις 26 Αυγούστου 2020.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Βέροια | 2012–13 | Σούπερλιγκ | 1 | 0 | 3 | 0 | — | 4 | 0 |
| 2013–14 | 16 | 0 | 2 | 1 | — | 18 | 1 |
| 2014–15 | 0 | 0 | 0 | 0 | — | 0 | 0 |
| Σύνολο | 17 | 0 | 5 | 1 | — | 22 | 1 |
| Εργοτέλης (δαν.) | 2015–16 | Φούτμπολ Λιγκ | 14 | 5 | 4 | 1 | — | 18 | 6 |
| Σύνολο | 14 | 5 | 4 | 1 | — | 18 | 6 |
| Βέροια | 2015–16 | Σούπερλιγκ | 4 | 0 | 0 | 0 | — | 4 | 0 |
| Σύνολο |  |  | 4 | 0 | 0 | 0 | — | 4 | 0 |
| ΟΦΗ | 2016–17 | Φούτμπολ Λιγκ | 27 | 10 | 3 | 0 | — | 30 | 10 |
| 2017–18 | Φούτμπολ Λιγκ | 26 | 27 | 3 | 0 | — | 29 | 27 |
| Σύνολο | 53 | 37 | 6 | 0 | — | 59 | 37 |
| Ολυμπιακός | 2018–19 | Σούπερλιγκ | 6 | 1 | 3 | 1 | — | 9 | 2 |
| Σύνολο | 6 | 1 | 3 | 1 | — | 9 | 2 |
| ΠΑΣ Γιάννινα (δαν.) | 2018–19 | Σούπερλιγκ | 14 | 3 | 1 | 0 | — | 15 | 3 |
| Σύνολο | 14 | 3 | 1 | 0 | — | 15 | 3 |
| ΟΦΗ (δαν.) | 2019–20 | Σούπερλιγκ | 29 | 3 | 3 | 0 | — | 32 | 3 |
| Σύνολο | 29 | 3 | 3 | 0 | — | 32 | 3 |
| Άρης | 2020–21 | Σούπερλιγκ |  |  |  |  | — |  |  |
| Σύνολο |  |  |  |  | — |  |  |
| Σύνολο σταδιοδρομίας | 137 | 49 | 22 | 3 | — | 159 | 52 |

Διεθνής σταδιοδρομία
--------------------

Ο Μάνος έκανε ντεμπούτο με την Εθνική Ελπίδων στις 7 Σεπτεμβρίου 2015, στην εκτός έδρας νίκη με 0-2 επί του Λιχτενστάιν U21, καθώς μπήκε στο παιχνίδι ως αλλαγή στο 86ο λεπτό στη θέση του Κυριάκου Σαββίδη.

Διακρίσεις
----------

### Συλλογικές

#### Βέροια

* Φούτμπολ Λιγκ, 2η θέση / Άνοδος: 2011-12

#### ΟΦΗ

* Φούτμπολ Λιγκ, 1η θέση / Άνοδος: 2017-18

### Ατομικές

* Κορυφαίος σκόρερ Φούτμπολ Λιγκ: 2017-18 (27 γκολ)

Παραπομπές
----------

1. ↑   Επαγγελματίας έγινε ο Μάνος Αρχειοθετήθηκε 2016-03-04 στο Wayback Machine.
2. ↑  ΒΕΡΟΙΑ: Στην Εθνική Ελπίδων ο Δημήτρης Μάνος. 7 Οκτωβρίου 2014. Ανακτήθηκε στις 9 Μαρτίου 2018.
3. ↑  «Αρχειοθετημένο αντίγραφο» Λύση συνεργασίας με 4 ποδοσφαιριστές. 2 Ιουλίου 2016. Αρχειοθετήθηκε από το πρωτότυπο στις 27 Αυγούστου 2017. Ανακτήθηκε στις 9 Μαρτίου 2018.
4. ↑  Ανακοίνωσε Μάνο ο Εργοτέλης. 31 Αυγούστου 2015. Ανακτήθηκε στις 9 Μαρτίου 2018.
5. ↑  Εργοτέλης – ΑΟ Χανιά 0-1. Εργοτέλης. 28 Σεπτεμβρίου 2015. Ανακτήθηκε στις 9 Μαρτίου 2018.
6. ↑  Αχαρναϊκός – Εργοτέλης 1-2. Εργοτέλης. 4 Οκτωβρίου 2015. Ανακτήθηκε στις 9 Μαρτίου 2018.
7. ↑  Αποσύρεται από τη Football League ο Εργοτέλης. sport24.gr. 19 Ιανουαρίου 2016. Ανακτήθηκε στις 9 Μαρτίου 2018.
8. ↑  Επιστρέφει στην Βέροια ο Μάνος. athleticradio.gr. 21 Ιανουαρίου 2016. Ανακτήθηκε στις 9 Μαρτίου 2018.
9. ↑  Πήρε Μάνο ο ΟΦΗ. 1 Ιουλίου 2016. Ανακτήθηκε στις 9 Μαρτίου 2018.
10. ↑ . 19 Δεκεμβρίου 2016.. Ανακτήθηκε στις 9 Μαρτίου 2018.
11. ↑  Μόνη πρώτη η Λαμία, 5η διαδοχική νίκη ο ΟΦΗ. www.sport24.gr. 12 Μαρτίου 2017. Ανακτήθηκε στις 9 Μαρτίου 2018.
12. ↑  Με τεσσάρα στο +9 ο Απόλλων, δύσκολα ο ΟΦΗ. www.sport24.gr. 26 Μαρτίου 2017. Ανακτήθηκε στις 9 Μαρτίου 2018.
13. ↑ . 17 Φεβρουαρίου 2018.. Ανακτήθηκε στις 9 Μαρτίου 2018.
14. ↑ . 3 Μαρτίου 2018.. Ανακτήθηκε στις 9 Μαρτίου 2018.
15. ↑ . 16 Μαρτίου 2018.. Ανακτήθηκε στις 17 Μαρτίου 2018.
16. ↑  «ΠΑΕ ΟΦΗ: "Πρόταση ανανέωσης στον Μάνο"». www.sport24.gr. 17 Μαρτίου 2018. .
17. ↑  «Παναχαϊκή - ΟΦΗ 0-3».. Ανακτήθηκε στις 2018-03-31.
18. ↑  «Ο ΟΦΗ 7-0 τον Παναιγιάλειο, θέλει ένα βαθμό και εξασφαλίζει άνοδο». www.sport24.gr. 26 Απριλίου 2018.
19. ↑  «ΟΦΗ για... φίλημα, 4-0 τον Απόλλωνα Λάρισας». www.sport24.gr. 5 Μαΐου 2018.
20. ↑  «Τόσα φέρεται να έδωσε ο Ολυμπιακός για τον Μάνο». www.prismanews.gr. 13 Απριλίου 2018. Αρχειοθετήθηκε από το πρωτότυπο στις 2 Ιανουαρίου 2019. Ανακτήθηκε στις 10 Ιανουαρίου 2019.
21. ↑  «Ολυμπιακός - Λεβαδειακός 1-0: Ο Μάνος έδωσε τη νίκη στην επανεμφάνιση του Τουρέ». www.sport24.gr. 27 Σεπτεμβρίου 2018.
22. ↑  «Super League, Ολυμπιακός-Απόλλων Σμύρνης 1-0: Μάνος... εξ ουρανού!». www.protothema.gr. 29 Οκτωβρίου 2018.
23. ↑  «Επίσημο: Στον ΠΑΣ Γιάννινα ο Μάνος». *www.sport24.gr*. 16 Ιανουαρίου 2019.
24. ↑  «ΟΦΗ : Ανακοίνωσε τον δανεισμό του Μάνου από Ολυμπιακό». *www.in.gr*. 2 Ιουλίου 2019.
25. ↑  «Ο Δημήτρης Μάνος στον Άρη». *www.arisfc.com.gr*. 12 Αυγούστου 2020.
26. ↑   Αναφορά αντιστοίχισης Ανακτήθηκε στις 9 Μαρτίου 2018.

Εξωτερικοί σύνδεσμοι
--------------------

* (Αγγλικά) Προφίλ Δημήτρης Μάνος στο Soccerway
* Προφίλ στο Transfermarkt.com


|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Άρη Θεσσαλονίκης – τρέχουσα σύνθεση 2023-24 |
| --- |
|  |
|  | 
* 3 Φερράρι
* 4 Φαμπιάνο
* 5 Δεληζήσης
* 6 Μανού Γκαρθία
* 7 Χριστοδουλόπουλος
* 8 Ντουκουρέ
* 10 Ρουπ
* 11 Σαβέριο
* 12 Σαμόρα
* 13 Ματαρίτα
* 14 Μπραμπέτς
* 16 Νταρίντα
* 18 Φατόρε
* 19 Φετφατζίδης
* 20 Τζούρασεκ
* 21 Πάρντο
* 22 Οντουμπάτζο
* 23 Κουέστα
* 24 Πάβισιτς
* 27 Μενέντεθ
* 28 Βερστράτε
* 30 Ζουλ
* 32 Κάρλσον
* 33 Μοντόγια
* 44 Βέλεθ
* 77 Παναγίδης
* 80 Μορόν
* 92 Ρόουζ
* 93 Σουλεϊμάνοφ
* 94 Χουτεσιώτης
* 99 Μπεκιαρίδης
* Manager: Μάντζιος
 |

 |